|  |
| --- |
| Til alle interesserede      |

Høring af udkast til vejledning om kunstgræsbaner

Hermed fremsendes høringsudkast til vejledning om kunstgræsbaner.

./.

Frist for høringssvar er **den** **12. december 2017**. Høringssvar skal sendes til Miljøstyrelsen på e-mailadressen mst@mst.dk med kopi til annen@mst.dk (alternativt med post til Miljøstyrelsen, Haraldsgade 53, 2100 København Ø) og med angivelse af journalnummer MST-7539-00009 i emnefeltet/overskriften, samt navn på afsendende institution.

De modtagne høringssvar fra ikke-statslige myndigheder og øvrige høringsparter vil blive offentliggjort på Høringsportalen. Ved angivelse af høringssvar samtykkes til offentliggørelse af høringssvar, herunder afsenders navn og mailadresse.

Udkast til vejledning er sendt i høring hos de myndigheder og organisationer, der fremgår af vedlagte fortegnelse.

./.

Eventuelle spørgsmål til materialet kan rettes til Anne Nielsen på tlf. 7254 4310 eller e-mail annen@mst.dk

**Indholdet af vejledningen i hovedtræk**

Vejledningen er tiltænkt baneejere, som påtænker at anlægge en kunstgræsbane. Baneejeren tænkes at være en sportsklub eller en kommunes kultur- og fritidsforvaltning. Det er ikke kommunen, som miljøforvaltning, der er den primære målgruppe, men miljøforvaltningen vil kunne hente mere specifik viden i den kortlægningsrapport, der har dannet udgangspunkt for vejledningen. Fagfolk, som bidrager til etablering af kunstgræsbaner, vil også kunne hente nyttig information i vejledningen, eksempelvis omkring dokumentationskrav.

Formålet med vejledningen er at give et overblik over de overvejelser og hensyn, der skal tages for at foregribe unødige miljø- og sundhedspåvirkninger fra lys, støj og kemikalier. Vejledningen er således tværfaglig og er ikke møntet på at give vejledning i fortolkning af en specifik bekendtgørelse. For sådanne fortolkninger henvises til de respektive fagområder.

Vejledningen er delt op i tre faser; ’planlægning’, ’drift’ og ’affaldshåndtering’, der vil dog være emner, som vedrører drift eller bortskaffelse, som der skal tages højde for allerede i planlægningsfasen og derfor er beskrevet hér. De primære emner, der bliver behandlet i de tre faser er kemi i banerne, lys, støj, driftskemi og affaldshåndtering.

Vejledningen er skrevet ud fra den viden, der er tilgængelig på nuværende tidspunkt, bl.a. det europæiske kemikalieagenturs rapport om sundhedsrisici ved at spille på kunstgræsbaner (februar 2017) samt en rapport om drænvand udarbejdet af DHI (august 2017). Kunstgræsbaner og viden om kunstgræsbaner er under udvikling, så det forventes at nye materialer, nye fokuspunkter og ny viden vil komme til. Vejledningen forsøger at tage højde for dette, men skal samtidig ses som det øjebliksbillede, den er.

Den bagvedliggende kortlægningsrapport er medsendt til orientering for læserne og er ikke som sådan en del af høringen.

./.

Vejledningen forventes at blive offentliggjort i starten af 2018.

Med venlig hilsen

Anne Nielsen

72 54 43 10

annen@mst.dk